Pacea de la Casa Albă. Israel va semna marți acorduri de pace cu Emiratele Arabe Unite și Bahrain.
Benjamin Netanyahu a plecat la Washington să semneze pacea cu două țări arabe. Israel va semna marți acorduri de pace cu Emiratele Arabe Unite și Bahrain. Acordurile de pace vor fi semnate la Casa Albă, sub auspiciile lui Donald Trump.
Benjamin Netanyahu, premierul Israelului se duce în Statele Unite, unde va semna două acorduri istorice de pace.Este vorba de înțelegerile cu Emiratele Arabe Unite și Bahrain, negociate cu ajutorul lui Donald Trump. Toate cele patru state vor să deschidă acordurile unei noi ere a păcii pe glob. Emiratele Arabe Unite și Bahrain sunt primele state din Golf care recunosc existența statului Israel. Înșă, până acum câteva săptămâni, doreau să-l vadă șters de pe fața Pământului.Benjamin Netanyahu, prim-ministrul Israelului: Va fi o pace caldă, o pace economică, şi în plus, o pace diplomatică, pace între oameni.După ce vor semna actele se vor relua și zborurile directe între Israel, Emiratele Arabe Unite și Bahrain. Acordurile de pace dintre Israel și cele două monarhii arabe îi pot aduce lui Trump premiul Nobel pentru pace. El a fost nominalizat de către un politician din Norvegia.